หุ้น4มี.ค.ปิดบวก 5.83 จุด
ดัชนีหุ้นปิดช่วงบ่ายที่ระดับ 995.91 จุด เพิ่มขึ้น 5.83 จุด(+0.59%)มูลค่าการซื้อขาย 25,471.87 ล้านบาท
4 มี.ค. 2554

ดัชนีหุ้นปิดช่วงบ่ายที่ระดับ 995.91 จุด เพิ่มขึ้น 5.83 จุด(+0.59%)มูลค่าการซื้อขาย 25,471.87 ล้านบาท
นักวิเคราะห์ เผยตลาดหุ้นไทยวันนี้ปรับตัวขึ้นตามตลาดต่างประเทศ หลังเหตุการณ์ในลิเบียดูผ่อนคลายลง จากการที่กัดดาฟียอมรับข้อเสนอไกล่เกลี่ยจากประธานาธิบดีเวเนซูเอล่า แต่ยังต้องตามต่อไป แนวโน้มตลาดฯสัปดาห์หน้าน่าจะยืนบวกต่อ แต่กรอบการเคลื่อนไหวคงจำกัด โดยต้องรอดูทิศทางตลาดต่างประเทศและการประชุม กนง.พร้อมให้แนวรับ 995 จุด แนวต้าน 1,005 จุด
ตลาดหลักทรัพย์ปิดช่วงบ่ายวันนี้ที่ระดับ 995.91 จุด เพิ่มขึ้น 5.83 จุด(+0.59%)มูลค่าการซื้อขาย 25,471.87 ล้านบาท
การซื้อขายหุ้นวันนี้ ดัชนีหุ้นไทยแกว่งตัวในแดนบวกตลอดทั้งวัน โดยดัชนีฯขยับขึ้นแตะจุดสูงสุดของวันอยู่ที่ 1,000.53 จุด ส่วนดัชนีจุดต่ำสุดของวันอยู่ที่ 994.94 จุด
ส่วนหลักทรัพย์เปลี่ยนแปลงวันนี้ เพิ่มขึ้น 249 หลักทรัพย์ ลดลง 131 หลักทรัพย์ และไม่เปลี่ยนแปลง 135 หลักทรัพย์
นายอภิสิทธิ์ ลิมป์ธำรงกุล ผู้อำนวยการอาวุโส ฝ่ายวิเคราะห์หลักทรัพย์ บล.เกียรตินาคิน กล่าวว่า ตลาดหุ้นไทยวันนี้ปรับตัวขึ้นโดยแกว่งตัวในแดนบวกตามทิศทางตลาดหุ้นต่างประเทศ ทั้งในเอเชีย สหรัฐฯ และยุโรป ภายหลังเหตุการณ์ในลิเบียดูผ่อนคลายลง จากการที่ประธานาธิบดีกัดดาฟี ยอมรับข้อเสนอไกล่เกลี่ยจากประธานาธิปดีของเวเนซูเอล่า
"วันนี้หลักๆก็เป็นไปตามทิศทางตลาดต่างประเทศ ตอบรับข่าวเรื่องลิเบีย แต่ก็ต้องติดตามต่อ ในประเทศยังไม่น่ามีอะไร รอดูการประชุมกนง.สัปดาห์หน้า"นายอภิสิทธิ์ กล่าว
แนวโน้มการลงทุนในสัปดาห์หน้า นายอภิสิทธิ์ กล่าวว่า ตลาดฯคงเคลื่อนไหวในแดนบวก แต่กรอบการเคลื่อนไหวน่าจะจำกัด โดยประเด็นที่ต้องติดตามคือ ทิศทางตลาดหุ้นต่างประเทศ ซึ่งจะเป็นตัวสะท้อนเหตุการณ์ในลิเบียและตะวันออกกลาง และการประชุมคณะกรรมการนโยบายการเงิน(กนง.) พร้อมให้แนวรับ 995 จุด แนวต้าน 1,005 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  TMB     มูลค่าการซื้อขาย 1,612.08 ล้านบาท ปิดที่   2.34 บาท ลดลง  0.08 บาทBANPU   มูลค่าการซื้อขาย 1,530.16 ล้านบาท ปิดที่ 714.00 บาท เพิ่มขึ้น 2.00 บาทBBL     มูลค่าการซื้อขาย 1,082.36 ล้านบาท ปิดที่ 163.50 บาท เพิ่มขึ้น 0.50 บาทSCB     มูลค่าการซื้อขาย   974.03 ล้านบาท ปิดที่ 103.50 บาท ราคาไม่เปลี่ยนแปลง IVL     มูลค่าการซื้อขาย   971.69 ล้านบาท ปิดที่  44.00 บาท เพิ่มขึ้น 1.00 บาท